Aalborg Stiftstidende, 1846-12-21
Fædrelandet. Kjøbenhavn, den 17de December. Fra Chefen for Corvetten Galathea, Capt. Bille, er indløbet Rapporter, daterede Shangehae Floden den 1ste og 8de August 1846. Den 15de Julii var han afseilet fra Hongkong og ankom til Amoy den 20de om Eftermiddagen. J Rapporten af 8de hedder det ibl. A.: Amoys Handel er af liden Betydning, som Exportsted betragtet. De bedste Theer og Sukkere gaae til Canton, og kun Lidet skibes herfra. Jmidlertid gjøres betydelige Fragter herfra til Singapore og Manilla og omvendt, med Emigranter og Stykgods af chinesiske Reqvisita, hvorved danske Skibe, hvis de fandtes her, vilde kunne tjene betydeligt. Den 23de om Eftermiddagen lettede jeg fra Amor og var tilsøes Kl. 5 Efterm., den 24de, efter saagodtsom 12 Timers Stille, fik Brise af No., som friskede til Mersseils Kuling, løiede derpaa af til Stille og kom saa Sydostlig Kl. 12 M. R., med tiltagende Kuling, svær Sø. Luftens Udseende, Barometrets Fald, Søens Urolighed, kort Alt gav mig Grund til at troe, at en Thyphon var i Nærheden, hvorimod ogsaa alle Præcautioner blevne tagne. Men min Cours, først Ost ud fra Landet med den nordlige Vind og siden NO. ud igjennem Formosa Strædet med 10-11 Miils Fart, bragte mig sandsynligviis ud af Thyphonens Peripheri, og Kl. 6 næste Morgen steeg Barometret igjen, og vi havde særdeles smukt Veir. Den 27de befandt jeg mig ved Daggry i Sigte af Quesan-Øerne, styrede saa med SO. Vind og Strømmen ned igjennem dette og Chusan Archipelet, indtil Ankerpladsen paa Chusans ydre Rhed, hvor jeg ankrede op Kl. 2 Efterm. Corvetten løb i denne Seilads stundom over Grunden med 13 a 14 Miles Fart. Chusan er et smukt, særdeles veldyrket Land. Havnene særdeles sikkre, skjøndt ubehagelige at ligge paa, formedelst den overordentlig stærke, høist uregelmæssige Strøm, og Tinghar By den mindst stygge og mindst smudsige chinesiske By, jeg har seet, hvilket sidste vel tør tilskrives Englændernes treaarige Ophold der. Den 29de lettede jeg fra Chusan Kl. 8 Form, stod Nord ud igjennem Archipelet og naaede Ankerplads samme Dags Aften, tvers for Mundingen af Vangeshe-Quan Floden, paa 3 1/2 Favne Vand. Jeg var saa heldig i Chusan at forskaffe mig en paalidelig Mand fra Shangehae som Lods eller bekjendt Mand. Den 30te lettede med Floden sættende ind, og løb Vangeshe=Quan Floden op til Woosung, løb saa indi Shang-hae Floden og ankrede indenfor alle de her liggende Opiumskibe. Natten imellem den 3die og 4de August sporedes her en meget stærk Jordrystelse, som varede omtrent eet Minut. Jngen Skade er imidlertid fremstaaet. Den 28de Juli faldt en Mand overbord. Han kunde ikke svømme, og den voldsomme Strøm rev ham med sig med svær Fart. Da sprang Baadsmandsmath Niels Bjørnsen overbord, svømmede hen til ham og lod sig drive med ham, medens han holdt ham oppe, til Fartøiet kom til deres Redning og bragte dem Begge tilborde. Ved denne kjække Handling udsatte Baadsmandsmath Bjørnsen sig for den øiensynligste Livsfare." – Fra Chefen for Dampskibet Ganges, Capitl. Aschlund, er ligeledes indløbet Rapport, dateret Penang, den 7de Octbr. 1846. Efterat have været paa Establissementet paa Pulo Miln, hvor Alt fandtes i den bedste Orden, med Undtagelse af at 5 Chinesere vare døde i Tidsrummet fra den 24de Mai til den 8de Septbr., ankom han med Briggen "William tilbage til Penang den 12te September. Om Establissementet paa Pulo Miln yttrer han sig ibl. A. saaledes: "Sukkerrøret, de forskjellige Planter og Kjøkkenurter, der ere plantede til Prøve, stod Alt meget godt og langt over min Forventning. Veien, der ryddes over Øen i en Sydvest Retning fra Husene, var klaret til omtrent midt paa Øen, og i Nærheden deraf er opdaget en Dam, men hvorom det ikke er godt at sige Noget, forinden man har lært den at kjende i den tørre Aarstid. Jmidlertid troer jeg nu, at der aldrig vil blive Vandmangel paa denne Ø. Der er tillige klaret en stor Strækning omkring Bygningerne, saaledes at Chineserne nu have meget god Luft ved Husene."(Berl. Tid.)